Diari Oficial de la Generalitat Valenciana


Sumari del DOGV 192, del 01-10-1984 (1984/803418)

RESOLUCIÓ de 31 d'agost de 1984, de la Direcció General d'Educació Bàsica i Ensenyaments Especials, per la qual es donen instruccions per al funcionament dels Centres Escolars.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   192

Data del DOGV
:   01-10-1984

Secció del DOGV
:   ALTRES DISPOSICIONS

Número del document
:   1984/803418


Data del document
:   31-08-1984

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 31 d'agost de 1984, de la Direcció General d'Educació Basica i Ensenyaments Especials, per la qual es donen instruccions per al funcionament dels centres escolars.  
La Instrucció General d'aquesta Direcció General de data 16 d'agost de 1983, feia una breu anàlisi de la situació en què es trobava l'Escola Valenciana, presentava una relació dels grans objectius que havien d'actuar com a referents de totes les actuacions de la Direcció General i, en la part normativa, una sèrie de disposicions sobre els sectors següents:   
-Personal.   
-Organització i aprofitament de les instal·lacions i recursos.   
-Alumnat.   
-Organització de l'ensenyament.   
-Convivència democràtica i relacions amb la comunitat   
-Renovació pedagògica i Ensenyament del Valencià.   
-Avaluació i Control de l'Ensenyament.   
L'experiència de la seua aplicació durant el curs que acaba ara ens ha permés solucionar molts dels problemes que aleshores detectàvem, encara que no tots els que hauriem desitjat, i comprovar també l'aplicació de les normes que s'hi establien.   
Per tal que la Comunitat Educativa en general i els centres escolars en particular puguen disposar d'unes normes i orientacions que faciliten el funcionament òptim dels Centres Escolars, aquesta Direcció General ha resolt:   
DISPOSICIO GENERAL  
Primera.   
Tots els centres escolars d'Educació General Bàsica, Pre-escolar i Educació Especial n'adaptaran el funcionament tenint en compte les normes que s'estableixen en aquesta Resolució.   
Segona.   
Els sectors que s'han d'atendre especialment durant el curs 1984-85 seran els següents:   
-Sector de l'Administració i Direcció del Centre.   
-Sector Tècnico-pedagògic.   
-Funcionament dels òrgans Unipersonals i Col·legiats.   
-Relacions amb els pares.   
-Adscripció del Professorat.   
I. SECTOR DE L'ADMINISTRACIÓ DIRECCIÓ DEL CENTRE  
1. Documents que ha d'haver als Centres  
La Conselleria de Cultura, Educació i Ciència, pretén que totes les mesures que haurà d'adoptar en els diferents sectors de la política educativa, tinguen com a base la realitat dels Centres.   
Per a la qual cosa cal disposar necessàriament d'una informació precisa i al dia, que no més estan en disposició d'oferir-la les persones més directament vinculades a la realitat de l'Escola: Directors i Professors del centre.   
Per tot açò, a tots els centres haurà d'haver els documents següents:   
A) De l'alumnat  
1.1 Llibre d'Escolaritat.   
1.2 Actes d'Avaluació.   
1.3 Expedient Personal de l'Alumne, que estarà compost per:   
a) Documents exigits en formalitzar la matrícula.   
b) Informes Psicopedagògics i Fitxa Mèdica.   
c) Registre Acumulatiu d'Avaluació.   
d) Avaluacions, fulls de resum d'entrevistes familiars, registres d'observacions, etc. i d'altres que es consideren d'interés.   
B) Del professorat i personal no docent  
1.4 Expedient Personal del Professorat, que constarà de:  
-Currículum Vitae.   
-Full de Serveis.   
-Fitxa individual de permissos per curs.   
-Parts de baixa per malaltia.   
-Qualsevol altra informació que es considere d'interés   
1.5 Llibre de Registre de Permissos del professorat.   
1.6 Llibre de Registre de Personal no docent.   
C) Dels Òrgans Col·legiats  
1.7 Llibre d'Actes del Claustre.   
1.8 Llibre d'Actes de la Junta Econòmica.   
1.9 Llibre d'Actes del Consell de Direcció.   
D) D'Inspecció  
1.10 Arxiu d'informes de visites d'Inspecció.   
1.11 Pla anual d'activitats i memòria de final de curs.   
E) D'Administració  
1.12 Registre de Matrícula de l'Alumnat.   
1.13 Registre de Llibres d'Escolaritat.   
1.14 Llibre de Registre de Títols de Gradual Escolar i Certificats d'Escolaritat.   
1.15 Llibre de Registre de Correspondència: entrades i eixides.   
1.16 Arxiu de correspondència.   
1.17 Llibre de comptabilitat de la Junta Econòmica.   
1.18 Inventari General del Centre.   
1.19 Arxiu de la Legislació Bàsica.   
2. Òrgans de govern del Centres  
Fins a l'entrada en vigor de la LODE, la composició i funcionament dels Òrgans Col·legiats dels Centres, així com les funcions dels òrgans Unipersonals s'atendran a la legislació vigent i al que s'estableix en aquesta Resolució,   
2.1 Consell de Direcció  
a) Els Consells de Direcció són una institució bàsica de participació democràtica en la vida dels centres escolars de tots els sectors implicats en la comunitat escolar. No obstant això, encara hi ha alguns centres on no es facilita aquesta participació i s'entrebanca l'exercici de totes les competències que aquest òrgan té atribuïdes.   
Els Directors dels centres, com a Presidents nats dels Consells de Direcció, hauran d'impulsar-ne la funcionalitat.   
b ) La convocatòria serà realitzada pel Director amb un mínim de 48 hores d'antelació. Hi figurarà l'ordre del dia, facilitant-se la documentació base d'estudi per a la seua discussió i anàlisi prèvia pels sectors afectats.   
Les sessions seran celebrades en horari que facilite l'assistència dels representants dels sectors no docents de la comunitat escolar.   
c) L'assistència dels representants dels professors és obligatòria.   
d) El Consell de Direcció es reunirà preceptivament una vegada al trimestre i sempre que el convoque el President o ho sol·liciten, al menys, un terç dels seus membres.   
e) Les funcions que pertoquen al Consell de Direcció són les establertes al número 2 de l?article 26 de l'Estatut de Centres Escolars.   
Cal que el Director del centre propicie que totes siguen exercides i practicades.   
Sobretot s'ha d'aprofundir en l'exercici i pràctica de les següents:   
-Aprovar el Reglament de Règim Interior del centre.   
-Informar sobre la programació general de les activitats educatives del centre (Pla de Centre).   
-Aprovar el Pla d'Administració dels Recursos Pressupostaris del centre elaborats per la Junta Econòmica amb l'audiència prèvia del Claustre així com supervisar la gestió econòmica originària de la Junta Econòmica, mitjançant de la informació periòdica que aquesta haurà de facilitar.   
-Planificar i programar les activitats culturals i extraescolars del centre.   
2.2 Claustre de Professors   
a) La composició i competències del Claustre són les establertes en l'article 27 de l?Estatut de Centres Escolars.   
b) El Claustre es reunirà preceptivament una vegada al trimestre i sempre que ho convoque el seu President o ho sol·liciten, al menys, un terç dels seus membres.   
c) La convocatòria correspon al Director, que haurà de realitzar-la almenys amb 48 hores d'antelació, i hi haurà de figurar l'Ordre del Dia.   
d) L'assistència als Claustres és obligatoria.   
e) Els centres, en llur Reglament de Règim Interior, establiran normes sobre funcionament del Claustre en relació a la durada, reglamentació de les intervencions, temes a tractar, etc.   
2.3 Junta Econòmica   
a) La Junta Econòmica ès l'òrgan de gestió econòmica del centre.   
b) Es reunirà una vegada al trimestre i sempre que el convoque el President o ho sol·liciten, al menys, un terç dels seus membres.   
c) Haurà d'informar el Consell de Direcció sobre totes les matèries d'índole econòmica que se li encomanen.   
d) A l'inici del curs presentarà al Consell de Direcció, per a la seua aprovació, prèvia audiència del Claustre, el pressupost anual del centre.   
e) Així mateix, cada trimestre, haurà de presentar a l'esmentat Consell per a la seua aprovació, prèvia audiència del Claustre, el programa de despeses del trimestre pròxim i la justificació de les despeses de l'anterior.   
f) Les sessions seran celebrades en horari que facilite l'assistència dels representants dels sectors no docents de la comunitat escolar.   
2.4 Director   
a) La Conselleria entén que el millar funcionament dels centres escolars depén de la participació democràtica de tots els sectors de la comunitat educativa.   
Per la qual cosa serà funció primordial del Director coordinar tots els sectors que componen l'esmentada comunitat, per tal que al centre hi haja un clima òptim de treball, de participació democràtica, de comunicació i d'il·lusió per la tasca ben feta.   
En aquest sentit aquesta Direcció General encoratja, una vegada més, a promoure actituds d'autoexigència i de rigor en el treball, s'estimule la democratització i el seu arrelament al medi, per a aconseguir l'Escola Valenciana que tots desitgem.   
b) Les funcions dels Directors, d'acord amb el que disposa el número 3 de l?article 25 de l?Estatut de Centres Escolars, són les següents:   
-Ostentar oficialment la representació del centre.   
-Cumplir i fer complir les Lleis i altres disposicions vigents.   
-Orientar i dirigir totes les activitats del centre, d'acord amb les disposicions vigents.   
-Exercir la direcció de tot el personal adscrit al centre.   
-Convocar i presidir els actes acadèmics i les reunions de tots els òrgans col·legiats del centre.   
-Ordenar els pagaments.   
-Visar les certificacions i documents oficials del centre.   
-Propasar el nomenament dels càrrecs directius.   
-Executar els acords que els òrgans col·legiats en el marc de les seues competències hi adopten.   
2.5 Secretari  
a) El Secretari és el responsable del sector administratiu del centre.   
Provisionalment, i mentre se'n regula d'una manera definitiva el seu nomenament, serà elegit pel Consell de Direcció a proposta del Director del Centre.   
b) Les funcions que corresponen al Secretari són les següents:   
-Ordenar el règim administratiu del centre, d'acord amb les directrius emanades de la superioritat.   
-Custodiar el segell i els documents oficials.   
-Expedir certificacions acadèmiques.   
-Fer de Secretari en els Òrgans Col·legiats del centre, alçar actes de les sessions i donar-ne fe.   
-Exercir la Direcció del Personal Auxiliar i Subaltern del centre, per delegació del Director.   
2.6 Cap d'Estudis  
a) El Cap d'Estudis és el responsable de l'àmbit tècnico-pedagògic del centre.   
b) Provisionalment, i mentre se'n regula d'una manera definitiva el nomenament, serà elegit pel Consell de Direcció.   
c) Correspon al Cap d'Estudis:   
-Ordenar i coordinar el treball de professors, alumnes, departaments i equips docents.   
-Confeccionar els horaris en col·laboració amb els respectius coordinadors i vetlar pel compliment adequat.   
-Coordinar les activitats de Tutoría i Orientació Escolar.   
-Vetlar pel compliment dels criteris que, sobre avaluació i recuperació d'alumnes, establesca el Claustre de Professors.   
-Executar els acords que, en matèria de disciplina acadèmica hi determinaran els òrgans competents.   
II. SECTOR TECNICO-PEDAGOGIC  
1. Departaments  
a) El Departament s'entén com un òrgan tècnic de participació docent en l'àmbit pedagògic, mitjà per a la millora qualitativa de l?ensenyament, de perfeccionament del professorat i basat en els principis del treball en equip.   
b) A tots els Centres s'establirà preceptivament un Departament per cadascuna de les àrees de:   
-Llenguatge (Valencià, Castellà, Idioma Modern).   
-Ciències (Matemàtiques, C. Naturals, Física, Química)  
-Socials (Geografía, Historia i Medí Ambient).   
-Expressió artística i Pre-tecnologia.   
-Expressió dinàmica.   
D'altra banda hom suggereix la creació d'altres departaments que la pròpia realitat escolar aconselle: tecnologia educativa, orientació escolar, lleure, etc.   
c) Funcions:   
1. Disseny del Currículum escolar adaptat al medi sociocultural dels alumnes.   
2. Programació dels objectius mínims a aconseguir en cada àrea, nivell i cicle educatiu.   
3. Determinar els criteris d'avaluació que permetran una coherència interna, tant d'àrea com de nivell i cicle.   
4. Valoració dels resultats de l'avaluació que permetrà la revisió permanent de la programació i l'establiment d'estratègies i de recuperació.   
5. Coordinació i control de la programació, avaluació i recuperació.   
6. Proposar el material d'ús de professor i alumne en funció del disseny curricular.   
7. Valoració i experimentació de mètodes i tècniques que permetran una millora qualitativa de l'ensenyament.   
8. Creació de materials i tecnologies pròpies i adequades a l'àrea.   
9. Assessorament al professorat.   
10. Realització d'activitats del Perfeccionament del Professorat, intra i interinstitucionals.   
Per tal d'aconseguir la necessària coherència de l'ensenyament i del preces educatiu, cal establir la coordinació interdepartamental.   
d) El pla de treball i el calendari d'activitats de cada departament s'inclourà en el Pla Anual d'Activitats del Centre.   
e) Tots els professors hauran d'estar adscrits, com a mínim, a un departament.   
f) A l?efecte de la coordinación hi haurà un Cap de Departament, que serà elegit pels seus components.   
g) L'assistència a les reunions dels departaments serà obligatòria per a tots els membres. Seran convocades com a mínim una vegada al mes, pel Cap del departament, amb el coneixement previ del Director i el vist-i-plau del Cap d'Estudis.   
2. Equips docents   
a) S'entenen els Equips Docents com a òrgans tècnico-pedagògics de participació docent, constituïts per professors del mateix nivell o cicle, per tal de coordinar l'acció educativa, tant a efectes organitzatius com didàctics.   
Un dels professors, elegit entre els components, assumirà les funcions de Coordinació.   
b) Seran funcions pròpies dels Equips Docents les següents:   
-L'establiment de la programació operativa del nivell o cicle, en funció de la programació establerta pels Departaments respectius, que constarà de:   
? Objectius a assolir.   
? Activitats a realitzar, tant pel professor com per l'alumne.  
? Mitjans i materials didàctics a utilitzar. Temporalització de la programació.   
? Avaluació i recuperació.   
-Aplicació de les orientacions metodològiques i utilització dels materials didàctics suggerits pels departaments.   
-Reunions d'informació i orientació familiar sobre temes específics d'àrea, cicle i nivell.   
c) Al Pla Anual d'Activitats s'inclourà el programa d'activitats dels Equips Docents.   
3. El professor tutor   
a) La funció primordial del tutor serà la d'orientar el procés educatiu integral de l'alumne o grup d'alumnes coordinant totes les accions educatives que hi concórreguen.   
b) Correspon al professor tutor:   
-Dirigir els processos d'orientació escolar i acadèmica de cada un dels alumnes del seu grup.   
-Coordinar l'acció educativa de tots els professors que impartirán l'ensenyament al mateix grup d'alumnes.   
-Coordinar les sessions d'avaluació.   
-Organitzar i trametre la informació als pares i mantenir els contactos necessaris amb ells.   
-Controlar l'assistència i el rendiment dels seus alumnes.   
-Estimular el compliment de les normes de convivència de la Comunitat Educativa.   
c) Al Pla Anual d'Activitats s'inclourà el programa d'activitats de cada tutor.   
4. Programació i avaluació   
a) En començar el curs, tots els professors hauran de realitzar una avaluació inicial a fi de diagnosticar el nivell d'adquisició dels objectius mínims per part de cada alumne.   
b) La prova haurà d'incloure objectius del nivell superat per l'alumne en el curs anterior, així com els més importants superats amb anterioritat.   
c) Per tal de facilitar l'anàlisi dels resultats de l'avaluació que s?efectue, se suggereix la utilització de models com el de l'Annex II.   
d) La programació dels objectius i activitats del curs haurà de tenir en compte els resultats de l'avaluació final, de manera que si no se superaven els objectius bàsics de nivells anteriors per un important nombre d'alumnes, hauria d'adaptar-se aquesta programació al nivell real assolit pels alumnes.   
e) Els criteris per a l'avaluació continua s'adaptaran a les orientacions dictades pels departaments.   
5. Instal·lacions i recursos didàctics  
a) Les instal·lacions i recursos didàctics que hi ha als centres han d'utilitzar-se al màxim de les possibilitats.   
b) Al pla de centre haurà d'incloure's un programa d'utilització de les instal·lacions i recursos.  
c) Es responsabilitat dels directors dels centres l'òptima utilització de les instal·lacions i recursos.   
III. RELACIONS AMB ELS PARES  
La construcció de l'escola plural i democràtica que tots volem implica la priorització dels objectius formatius sobre els merament instructius. D'ací la d'estrényer de relacions entre la institució escolar i la família, per a la qual cosa cal establir un programa de reunions i activitats amb els pares, que previnguen accions tant de caràcter individual com col·lectiu d'acord amb les normes següents:   
a) Aquest programa haurà de contenir, almenys:  
-Pares a què va dirigit.  
-Temes a tractar.  
-Responsables de l?organització.  
-Calendari.  
-Horari de tutoría.  
b) El programa quedarà reflectit al Pla Anual d'Activitats del Centre.  
c) Els Tutors i els Equips Docents programaran, almenys, tres reunions de nivell o de cicle, a fi de:  
-Informar del pla de treball, avaluació final, criteris d'actuació, etc.  
-Seguiment del procés educatiu.  
-Valoració final de resultats.  
No obstant això, podran programar-se totes les reunions de seguiment que calga, en funció del procés educatiu.  
d) Els tutors informaran els pares dels alumnes de l'horari de tutoría per tal de promoure una relució permanent família-escola.  
e) Es aconsellable, com a conseqüència de l'aparició i la relació permanent família-escola, que en cada Centre es tendesca a la constitució de l'Escola de Pares.  
IV. PROFESSORAT  
1. Adscripció del professorat  
1.1. L'adscripció del professorat als diferents nivells cicles o àrees serà realitzada pel Director del centre, havent escoltat el Claustre, d'acord amb els criteris següents:  
a) Titulació, preparació, idoneïtat i eficàcia.  
b) Es tindrà en compte l?existència prèvia de grups de professors que constituesquen un equip de treball amb projectes educatius concrets, o de provada eficàcia en l'àmbit de nivell o cicle.  
c) El criteri d'antiguitat no serà un element determinant d'adscripció.  
d) Al llarg del cicle s'ha de tendir, sempre que siga possible i no hi haja circumstàncies que no ho aconsellen, al fet que un professor atenga el mateix grup d'alumnes.  
e) Al Cicle Superior, haurà d'evitar-se l'excessiu nombre de professors en un grup d'alumnes (de 2.a 4 professors sembla un nombre raonable).  
f) Haurà de tendir-se al fet que en el Cicle Superior el tutor d'un grup d'alumnes siga el mateix al llarg de tots els cursos.  
g) Els centres podran establir experiències de rotació dels professors de Pre-escolar i Cicle Inicial des de l'inici de Pre-escolar fins a l'acabament del Cicle Inicial. Per a la qual cosa caldrà l'aprovació de la Inspecció, amb l'informe previ del Claustre de Professors i del Consell de Direcció.  
h) Es tindrà especial cura en l'adscripció de professors als cursos del Cicle Inicial. Per la qual cosa es tindrà en compte l'especialització i experiència en l'ensenyament de les tècniques bàsiques.  
1.2. L'elecció de l'idioma modero a impartir en els centres serà realitzada amb l'estudi previ de la situació del professorat de la plantilla, de manera que en quede garantida la continuitat.  
2. Jornada de treball  
La Jornada dels professors d'EGB serà la següent:   
2.1. Jornada en règim de dedicació especial docent (exclusiva)  
a) Hores de presència directa en el centre: 30 hores.  
b) Període lectiu: 25 hores (inclou el temps d'esplai).  
2.2. Jornada en règim de dedicació normal   
a) Hores de presència directa en el centre: 28 hores.  
b) Hores lectives: 25 hores.   
2.3. Activitats a exercir en les hores de presència directa en el centre   
La part del horari setmanal de permanència obligada en el centre no destinat a la docència directa es dedicarà a la realització de les activitats que s'enumeren tot seguit:   
-Acció tutorial.   
-Funcionament d'Equips Docents.   
-Funcionament de Departaments  
-Assistència a les reunions dels Òrgans Col·legiats.   
-Cumplimentar els documents acadèmics dels alumnes  
-Programació d'activitats educatives.   
-Elaboració de la Memòria i Pla de Centre.   
-Reunions de coordinació amb altres centres.   
-Preparació i correcció de proves d'avaluació .   
-Activitats de perfeccionament i investigació educativa organitzades pel centre.   
-Ordenació i manteniment del material didàctic del departament, biblioteca, laboratori o aula.   
2.4. Activitats de no obligada permanència en el centre  
-preparació de l'activitat docent.   
-Preparació i correcció de proves d'avaluació.   
-Estudi personal.   
-Assistència a cursos i d'altres activitats organitzatives per al perfeccionament del professorat.   
-Preparació de classes d'especial dificultat o qualificació.   
-Disseny d'experiències d'investigació.   
-Direcció i realització d'activitats extraescolars complementàries.   
2.5. Jornada lectiva de càrrecs directius  
La reducció horària dels càrrecs directius dels centres d'EGB de 16 i més unitats serà la següent:`   
a) Director: 12 hores setmanals.  
b) Secretari: 6 hores setmanals.  
c) Cap d'estudis: 6 hores setmanals.   
2.6. Llicències i permissos  
El Director del Centre queda facultat per a concedir permís per assumptes propis quan hi haja causes justificades, d'acord amb la legislació vigent.  
En qualsevol cas, L?ensenyament quedarà degudament atés.  
b) De l'1 al 5 de cada mes es remetrà a la Inspecció d'Educació Bàsica un part de faltes d'assistència per al qual s'emprarà el model de l'Annex I.  
c) Dels parts de faltes d'assistència es donarà compte al Consell de Direcció.  
DISPOSICIONS FINALS  
Primera  
La Inspecció d'Educació Bàsica orientarà i vetlarà per l'aplicació de la present Resolució.   
Segona  
La present Resolució serà objecte d'estudi i anàlisi als Claustres de Professors i Consells de Direcció del Centre, on seran adoptats els acords pertinents per a la seua aplicació.   
València, 31 d'agost de 1984.   
El Director General d'Educació Bàsica i Ensenyaments Especials,   
BALTASAR VIVES I MONCHO  
Veure annex